Tlak a pulz sú v norme, motanie hlavy môže súvisieť s počasím alebo inými faktormi.
Dobrý večer , mám tlak 126na75 a pulz 58 mám 70rokov beriem Digital 5 mg prosím je to v norme asi tým počasím sa mi mota hlava ďakujem pekne, pekný vecer
Dobrý deň,
ďakujeme za Vašu otázku.
Krvný tlak je tlak cirkulujúcej krvi vyvíjaný na steny ciev. Je vyjadrený dvoma hodnotami, a to systolickým (vyššia hodnota) a diastolickým (nižšia hodnota) tlakom. Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140/90 mmHg. Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg. Hodnoty Vášho krvného tlaku sú teda v norme.
Srdcová frekvencia (pulz) znamená počet úderov srdca za jednu minútu. Ideálna hodnota pokojového pulzu u zdravého dospelého človeka sa pohybuje medzi 60 až 90 úderov za minútu. Pokojový tep okolo 58 úderov za minútu je na dolnej hranici normy. Bradykardia alebo nízky tep je definovaná ako pokles srdcovej frekvencie pod 50 (podľa niektorých autorov 60) tepov za minútu. Srdcová frekvencia závisí od veku, kondície, od stupňa fyzickej aktivity, telesnej teploty a podobne, pričom so stúpajúcim vekom a vyšším stupňom trénovanosti pacienta klesá. Príčin bradykardie môže byť niekoľko, napríklad vrodené príčiny, mechanické poškodenie, zápaly, autoimunitné ochorenia alebo užívanie niektorých liekov.
Pomalý tlkot srdca (bradykardia) patrí medzi vedľajšie účinky, ktoré sa môžu vyskytnúť počas užívania lieku Bigital. Príčin však môže byť viacero, preto pokiaľ máte ťažkosti ako točenie hlavy je potrebné sa obrátiť na lekára, ktorý zistí príčinu a prehodnotí aktuálne nastavenú liečbu.
Prajem všetko dobré.
S pozdravom
Mgr. Emma Halás Haluščíková